فقت فالصّباح وقريت فالجّورنال أنّ مداخيل الحكومة من الشّراب والطّاسة هو مليار ومياتين مليون درهم وشي صرف،وبقيت كنقول مع راسي علاش اليساريين والحداثيين ماعندهمش مع العدالة والتنمية؟هاهو واخا المرجعية الإسلامية كيعترف ضمنيا أن الشّراب مزيان للاقتصاددياللبلاد،حيتاش حافظ على هاد لفلوس وماحرقهاشحيتاش “حرام” وبهذا نقدرونستنتجو أن الحزب أكثر حداثة و تفتّحا من بعض السّكايرية بأنفسهم اللّي تيساليو آخر كاس بالأحاديث و المواعظ حول التّوبة و الموبقات، لأنّه كحزب حاكم عندو كاع التّرسانة القانونية باش يمنع تسويق الشّراب، بحيث إلى قدّم مقترح فهاد الشّأن يقدر يصوّت البرلمان بالإجماع بالقبول، ولكن الحزب واعي بتحدّيات المجتمع و حاجياته و ثبت أنّه الحزب الحداثي الأنسب. مليار ومياتين مليون درهم ماساهلاشو مكيجمعها غير الفمّ، و لأوّل مرّة مداخيل الدّولة من الشّراب و الطّاسة غادي تكون مرتفعة بزّاف و هادشي بفضل حكومة بنكيران، أموال الشّراب إذا في كلّ مكان و في كلّ مشروع، و بهذا ولّاو السّكايرية مستثمرين وطنيين، لأنّهم في كلّ بيرّة يستثمرون درهما أو أكثر تذهب لبناء مستشفى أو مدرسة و بكلّ قرعة ديالالرّوج تذهب خمسة دراهم لترميم طريق و ربط دوّار بالعالم الحضري. زيد على هادشي أنّ المواضيع العميقة غالبا ما تناقش حول قرعة دالشّراب أو شيبريبرات باردين، و أغلب المثقذفين و المفكّرين و الفاعلين كيتجمعو في بار لوجود حلول فعلية و ملموسة، وبالتّالي يكون هناك نقاش و استفادة و في نفس الوقت مساعدة الدّولة بنسبة مرتفعة في إنجاز مشاريع و مساندة الحكومة بقيادة العدالة التّنمية في تحصيل نتيجة رائعة في نهاية الولاية، و حتّى العربيدين و الزّنادقة و العاطلين طوعا و كسلا و المجرمين من السّكايرية يؤدّون ثمن خطاياهم للدّولة عند استهلاكهم للخمر،عكس مثلا الإسلامي المتطرّف اللّي كيسبّ فالمجتمع و الدّولة و النّظام و كيحاول وعيا منه يدير أي نشاط فيه تهرّب من تأدية الضّريبة لأنّها بالنّسبة ليه “حرام” حتّى “لا يساند الطّاغوت”، و مع العلم أنّ أغلب الجرائم يرتكبها بنادم ساحي،حيتاش مستحيل تشفر الملايير و تقوم باختلاسات و استغلال النّفوذ و تخطّط لتفويت صفقة لقريب و تدير لخواض و نتا سكران،حيتاش الجرم كيحتاج حضور الوعي بكامله، و صحاب لكريساج و العنف تيكونو تحت تأثير القرقوبيحيتاشكيعطي الجرأة أو ساحيين باش يعرفوك كيفاشيتعاملو مع الضّحية, و تيكون الضّحية المحبوب عندهم هو اللّي شارب و سكران، و هادي مناسبة باش نطالبو الأمن يحميهم حيتاشكيأدّيو ضرائب باهضةكتساهم فتمويل مصاريف جهاز الأمن. وأخيرا أنا غير مؤهّل باش نجزم فالحلال والحرام ماكنحرّم ما كنحلّلوكنظنّ النّاسديال العدالة والتّنمية أدرى بهاد الأمور اللي أغلبهم عارف بالفقه و الأحكاموكون كانتشي حاجة خارقة ومسألة حياة أو موت وحرام قطعي بحال القتل كون قطعو الشّراب كحزب كامل له كامل الصّلاحيات، والعار والحسنات فهادشي على أولياء الأمر اللّي تيحكموناوحنا ماغاديشنعرفو حسن من الأغلبية اللي صوّتات على العدالة والتّتمية واللي كنظنّ حتى هوما فرحانين بهاد الإنجازات ويستاهلويكونو فخورين بهوماغاديشنعرفو حسن من نواب الأمّة ومشرّعيها. وفي الأخير مثال خفّة زربا شنو يمكن يتدار بمليار ومياتين مليون درهم اللّي ربحنا بفضل الشّراب بناء مدرسة بالمرافق ديالها تقريباشي 4 مليون درهم، الأطر اللي غادي يخدمو فيها إيلا قلنا المدخول المتوسّط ديال الأساتذة والإداريين واحد 6500 درهم غادي نضربوها فشي 20 واحد بين أستاذ وإداري لمدّة تسعين عام هي تقريبا متوسّط 12 مليون درهم إذا لحدّ السّاعة خسرنا 16 مليون ديال الدرهم وايلا قسمنا مليار ومياتين على 16 لمليون كتعطينا 75 مدرسة بمرافقها وخلاص الموظّفين فيها كلّ سنة لتربية الأجيال القادمة 
السّكايري كفاعل اقتصادي وازن: شوفو اش نقدرو بفلوس السكايرية الوطنيين اكثر من الاسلاميين